CELEX: 62008TN0436
Language: el
Date: 2008-10-03 00:00:00
Title: Υπόθεση T-436/08: Προσφυγή της 3ης Οκτωβρίου 2008 — Studio Vacanze κατά Επιτροπής

22.11.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 301/58
            
         Προσφυγή της 3ης Οκτωβρίου 2008 — Studio Vacanze κατά Επιτροπής
   (Υπόθεση T-436/08)
   (2008/C 301/96)
   Γλώσσα διαδικασίας: η ιταλική
   Διάδικοι
   
      Προσφεύγουσα: Studio Vacanze (Budoni, Ιταλία) (εκπρόσωπος: M. Cannata, δικηγόρος)
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               κυρίως, να ακυρώσει την απόφαση της Επιτροπής των Ευρωπαϊκών Κοινοτήτων της 2ας Ιουλίου 2008· και
            
         
               —
            
            
               να καταδικάσει την Επιτροπή στα δικαστικά έξοδα·
            
         επικουρικώς, να ακυρώσει το άρθρο 2, παράγραφος 2, της προσβαλλόμενης αποφάσεως κατά το μέρος που επιβάλλει την ανάκτηση των ενισχύσεων που κρίθηκαν ασυμβίβαστες, πλέον τόκων, από την ημερομηνία κατά την οποία τα εν λόγω ποσά τέθηκαν στη διάθεση των δικαιούχων έως την ημερομηνία πραγματικής ανακτήσεώς τους.
   Ισχυρισμοί και κύρια επιχειρήματα
   Η προσβαλλόμενη απόφαση στην υπό κρίση υπόθεση είναι η ίδια με την προσβαλλόμενη απόφαση στις υποθέσεις T-394/08, Regione Sardegna κατά Επιτροπής και T-408/08, S. F. Turistico Immobiliare κατά Συμβουλίου και Επιτροπής.
   Προς στήριξη των αξιώσεών της, η προσφεύγουσα επικαλείται:
   
               —
            
            
               παράβαση του άρθρου 16 του κανονισμού (ΕΚ) 659/1999 του Συμβουλίου, της 22ας Μαρτίου 1999, για τη θέσπιση λεπτομερών κανόνων εφαρμογής του άρθρου 93 της Συνθήκης ΕΚ (1), κατά το μέτρο που η διάταξη αυτή επιτρέπει την κίνηση της διαδικασίας εξετάσεως μόνον υπό την προϋπόθεση ότι συντρέχει περίπτωση «καταχρηστικής εφαρμογής ενισχύσεων» και όχι λόγω «θεσπίσεως παράνομων ενισχύσεων». Εξ αυτού προκύπτει, κατά την προσφεύγουσα, ότι η επίσημη διαδικασία εξετάσεως είναι άκυρη στο σύνολό της·
            
         
               —
            
            
               ανεπαρκή αιτιολογία όσον αφορά την τροποποίηση του αντικειμένου της διαδικασίας που κινήθηκε λόγω καταχρηστικής εφαρμογής του καθεστώτος ενισχύσεων 278/99 και όσον αφορά τη «διεύρυνση» του αντικειμένου της εν λόγω διαδικασίας, που οδήγησε στην έκδοση της προσβαλλόμενης αποφάσεως·
            
         
               —
            
            
               παράβαση του άρθρου 88, παράγραφος 2, ΕΚ, καθόσον αφορά την περιλαμβανόμενη στο σημείο 74 της αποφάσεως διαπίστωση που σχετίζεται με την παράνομη χορήγηση της επίμαχης ενισχύσεως και δεν εμπίπτει στο πεδίο εφαρμογής του εν λόγω άρθρου·
            
         
               —
            
            
               παραβίαση της αρχής της διαφάνειας·
            
         
               —
            
            
               ανεπαρκή αιτιολογία σε σχέση με την αρχή της εύλογης διάρκειας του σταδίου της επίσημης διαδικασίας εξετάσεως·
            
         
               —
            
            
               το ότι η απόφαση σχετικά με την ανάκτηση της ήδη χορηγηθείσας ενισχύσεως επέβαλλε στην Επιτροπή να αιτιολογήσει το σημείο αυτό, το οποίο ενέχει ιδιαίτερη σπουδαιότητα, τόσο υπό το πρίσμα της αρχής της προστασίας της δικαιολογημένης εμπιστοσύνης των τρίτων όσο και υπό το πρίσμα της αδικαιολόγητης παράτασης της διάρκειας της διαδικασίας· και
            
         
               —
            
            
               παραβίαση της αρχής σχετικά με τις ενισχύσεις ήσσονος σημασίας («de minimis») την οποία έχει καθιερώσει ο κανονισμός (ΕΚ) 69/2001 της Επιτροπής, της 12ης Ιανουαρίου 2001, για την εφαρμογή των άρθρων 87 και 88 της Συνθήκης ΕΚ στις ενισχύσεις ήσσονος σημασίας (2).
            
         
      (1)  ΕΕ L 83 της 27.3.1999, σ. 1.
   
      (2)  ΕΕ L 10 της 13.1.2001, σ. 30.